پنجابی شاعری دی ونڈ

پنجابی شاعری دی ونڈ

پنجابی ادب وچ زیادہ کم شاعری اُتے ہویا اے تے شاعری نوں مختلف حصیاں وچ ونڈیا جاسکدا اے۔

جدید شاعری
ایہہ آزاد شاعری اے۔ ایس وچ سیاست دے ماحول تے سماج نوں تمثیل وچ بیان کیتا جاندا اے۔

رزمیہ شاعری، بیررس
ایہدے وچ بہادراں دے جنگی کارنامے دسے جاندے نیں، قوم وچ قربان ہون دا جذبہ ابھاریا جاندا اے۔ جنگی قومی ترانے ایسے شاعری دی صنف دا حصہ اے۔

رومانوی شاعری، شنگاررس
ایہہ عشقیہ شاعری اے۔ ایس وچ دمودر، مقبل، وارث شاہ جہے شاعراں لکھیا۔

 صوفیانہ شاعری، شانت رس
صوفیانہ شاعری وچ تصوف، نیکی تے اخلاق دی تعلیم ہٰندی اے۔ ایہدے مشہور شاعر بابا فرید، شاہ حسین، سلطان باہُو،  بُلّھے شاہ ورگے بزُرگ نیں۔

کرنا رس
جس وچ غم دا اظہار ہووے۔ مرثیہ وغیرہ ۔

مذہبی شاعری 
مذہبی شاعری وچ شرع، حدیث تے مذہبی اصول بیان کیتے جاندے نیں۔ عبدالکریم، حافظ برخوردار ایس واسطے مشہور نیں۔

مزاحیہ شاعری، ہاس رس 
ایس وچ طنز و مزاح تے مخول دی شاعری آؤندی اے۔ ستھرا شاہ، چرن سنگھ شہید تے حکیم ناصر ایس شاعری واسطے مشہور نیں۔

وبھت رس
جس وچ حقارت تے نندیا دا اظہار کیتا جاوے۔

ہور دیکھو
پنجابی شاعری دیاں صنفاں

حوالے

گٹھ:پنجابی ادب
گٹھ:پنجابی شاعری